b'\n_START_ARTICLE_\nMasakr u Koki\xc4\x87ima\n_START_PARAGRAPH_\nMasakr u Koki\xc4\x87ima je stravi\xc4\x8dan zlo\xc4\x8din kojeg su 25. lipnja 1992. po\xc4\x8dinile srpske snage nad bo\xc5\xa1nja\xc4\x8dkim civilima u planinskom selu Koki\xc4\x87i na trome\xc4\x91i Jajce, Donji Vakuf i Travnik. Tog dana su u selo upale srpske snage iz sela Grdova, Krezluk, Bo\xc5\xbeikovac i Prisik, i izmasakrirale, strijeljale i poklale oko petnaest stanovnika sela. Nakon toga je selo spaljeno, a ostalo stanovni\xc5\xa1tvo odvedeno u koncetracijski logor Manja\xc4\x8da, te srpske zatvore u Donjem Vakufu. Masakr je bio posebno brutalan, jer su se srpski vojnici i\xc5\xbeivljavali nad civilima \xc5\xa1to je uklju\xc4\x8divalo klanje, spaljivanje i strijeljanje civila pred o\xc4\x8dima ostalih civila. Posebno su stradale obitelji Deni\xc5\xa1evi\xc4\x87, Koki\xc4\x87, Kova\xc4\x8devi\xc4\x87, te Dogan.'